Ríkisstjórnin lagði fram frumvarp um breytingu á ýmsum lögum um skatta ( vistvæn ökutæki o.fl. ) . Fyrst kom það fram á samráðsgátt stjórnvalda og skömmu siðar var lagt fram frumvarp á Alþingi . LHM gerðu umsögn um frumvarpið á samráðsgáttinni og einnig þegar málið var lagt fram á Alþingi . Í upphafi árs sendi LHM bréf á ríkistjórnina sem e.t.v. var upphaf þessa máls hvað varðar reiðhjólin . Þar var farið fram á það við ríkistjórnina að hún hlutaðist til um að breyta lögum og reglum þannig að reiðhjól og rafmagnsreiðhjól nytu ekki minni ívilnunar en rafmagnsbílar á hverjum tíma . Frumvarpið varð að lögum frá Alþingi og tók ákvæði um ívilnanir fyrir reiðhjól og rafmagnsreiðhjól gildi um áramótin . Frá og með 1. janúar 2020 til og með 31. desember 2023 er skattaðila heimilt að undanþiggja frá skattskyldri veltu virðisaukskatt á reiðhjólum upp að 200.000 kr. og rafmagnsreiðhjólum að 400.000 kr. út úr búð . Við innflutning mega tollayfirvöld fella niður virðisaukaskatt af reiðhjólum að hámarki 48.000 kr. og af rafmagnsreiðjólum að hámarki 96.000 kr . Segja má að þessu baráttumáli LHM hafi lokið með fullnaðarsigri að sinni og að reiðhjól og rafmagnsreiðhjól njóti nú ívilnana að sama marki og rafmagnsbílar . Því miður náðist ekki fram tillaga LHU um að ívilnun væri hærri fyrir nytjahjól og hjól fyrir hreyfihamlaða . Að mati LHM þarf líka að koma til sérstakra ívilnana fyrir svo kölluð nytjahjól eða hlaðhjól en það eru sérstök reiðhjól sem eru ætluð til flutnings á vörum , fólki og börnum . Þá þarf líka að huga að sérstökum ívilnunum fyrir hjól sem eru ætluð hreyfihömluðum en þau virðast ekki njóta styrkja frá Sjúkratryggingum , sem er mjög bagalegt , því þau henta vel til samgangna og til að bæta líðan og virkni þeirra sem eiga við slíka fötlun að stríða . Bæði nytjahjól og hjól fyrir hreyfihamlaða eru til fótstiginn og líka með stuðningi af rafmagnsvél . Þessi hjól eru mun dýrari en hefðbundin reiðhjól og kosta oft frá um 600 þús ( fótknúin ) til um 1,5 milljón ( með hjálparvél ) . Hluti af vandanum að þessu leyti er gölluð tollflokkun sem LHM hefur áður bent á . Tollflokkunin er alþjóðleg en það breytir því ekki að hún er meingölluð og skilur ekki vel á milli mismunandi gerða reiðhjóla og bífhjóla . Bréf LHM til ríkisstjórnar Íslands . Frumvarpið á samráðsgátt stjórnvalda . Umsögn LHM um frumvarpið á samráðsgáttinni . Frumvarpið á vef Alþingis . Umsögn LHM um frumvarpið á vef Alþingis . Frumvarpið orðið að lögum á vef Alþingis . Orðalag í 1. gr. laga . 154 / 2019 sem heimilar niðurfellingu virðisaukaskatts af reiðhjólum og rafmagnsreiðhjólum . 2 . Af léttu bifhjóli eða reiðhjóli sem knúið er rafmagni að hámarki 96.000 kr . Af reiðhjóli með stig - eða sveifarbúnaði og öðrum tegundum reiðhjóla að hámarki 48.000 kr . Reiðhjól skal falla undir a - eða c-lið 30. tölul. 1. mgr. 3. gr. umferðarlaga , nr. 77 / 2019 , og vöruliði 8711 eða 8712 í tollskrá . Við skattskylda sölu bifhjóls , létts bifhjóls og reiðhjóls er skattaðila heimilt að undanþiggja frá skattskyldri veltu : 1 . Létt bifhjól eða reiðhjól skal falla undir b-lið 28. tölul. eða b-lið 30. tölul. 1. mgr. 3. gr. umferðarlaga , nr. 77 / 2019 , og vörulið 8711 í tollskrá . Létt bifhjól skal vera skráð sem létt bifhjól í ökutækjaskrá , sbr. 28. tölul. 1. mgr. 3. gr. umferðarlaga , nr. 77 / 2019 . 3 . Af reiðhjóli með stig - eða sveifarbúnaði og öðrum tegundum reiðhjóla að hámarki 200.000 kr . Reiðhjól skal falla undir a - eða c-lið 30. tölul. 1. mgr. 3. gr. umferðarlaga , nr. 77 / 2019 , og vöruliði 8711 eða 8712 í tollskrá .